KOMISIJOS REGLAMENTAS (EB) Nr. 899/2006
2006 m. birželio 19 d.
iš dalies keičiantis Reglamentą (EB) Nr. 2133/2001, atidarantį tam tikras Bendrijos tarifines kvotas ir tarifų ribas javų sektoriuje ir numatantį jų administravimą, dėl Bendrijos tarifinių kvotų atidarymo tam tikram šunų ar kačių maistui, kurio KN kodas 2309 10
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 12 straipsnio 1 dalį,
atsižvelgdama į 2006 m. kovo 20 d. Tarybos sprendimą 2006/33/EB, dėl Europos bendrijos ir Jungtinių Amerikos Valstijų susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį, susijusio su nuolaidų pakeitimu Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įsipareigojimų sąraše, joms stojant į Europos Sąjungą, sudarymo (2), ypač jo 2 straipsnį,
kadangi:
(1)
Sprendimu 2006/333/EB, patvirtintu Bendrijos ir Jungtinių Amerikos Valstijų susitarime (3), numatyta nuo 2006 metų kiekvienais kalendoriniais metais nustatyti 7 % ad valorem muitu apmokestinamo tam tikro šunų ar kačių maisto, kurio KN kodas 2309 10, importo tarifinę kvotą.
(2)
1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (4), buvo surašytos tvarkymo taisyklės, taikomos tarifinėms kvotoms, skirtoms naudoti pagal muitinės deklaracijų datų chronologinę tvarką, ir lengvatinio importo priežiūrai. Siekiant šios naujos tarifinės kvotos administravimą suderinti su panašių kvotų administravimu, jos administravimas turi būti integruotas į atitinkamą priemonę.
(3)
Komisijos reglamentas (EB) Nr. 2133/2001 (5) turi būti atitinkamai iš dalies pakeistas.
(4)
Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2133/2001 II priedas papildomas šia eilute:
Eilės Nr.
KN kodas
Prekių aprašymas
Kvotos vertė, išreikšta neto svoriu
(tonomis)
Kvotos muitas
Kilmė
„09.0089
2309 10 13
2309 10 15
2309 10 19
2309 10 33
2309 10 39
2309 10 51
2309 10 53
2309 10 59
2309 10 70
Kačių ar šunų maistas, supakuotas į mažmeninei prekybai skirtas pakuotes
2 058
7 % ad valorem
Visos trečiosios šalys (erga omnes)“.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. birželio 19 d.